93.4fm – Radio Namakwaland – Die beste in die weste. » Appel en Peer Frummelpoeding
Appel en Peer Frummelpoeding
Oond 180 gr C. Skep 1 klein blikkie ingelegde pere en 1 klein blikkie tertappels in diep tertbak, met sous en al. Sny in kleiner stukkies. Gooi halwe k sultanas bo-oor, 1 groot E bruinsuiker, 1 t fyn kaneel, 1 t fyn gemmer en 2 E soetwyn. Krummel vlg bymekaar en gooi bo-oor vrugte: 100 gr sagte margarine, 1 k bruismeel, kwart t sout, halwe k suiker en halwe k hawermout. Bak vir 45 minute tot kors goudbruin. Bedien met vla of roomys. Ken ek Hom 2 – Liplekker
Ken ek Hom 2
Mei 22, 2018 Mei 22, 2018 adminDagstukkies
Dagstukkies deur Lente Nagel
Dinsdag 22 Mei.2018 Tema: Ken ek Hom.2
**** Onthou jy toe Petrus Jesus verloën het deur te ontken dat hy Hom ken. Ek en jy antwoord dadelik: “ hoe kon Petrus dit doen?” Tog doen ons dit daagliks nie noodwendig deur ons woorde nie maar deur ons dade. Ons het ‘n verkleurmannetjie godsdiens … ek verkleur na die omgewing waarin ek op daardie oomblik is. Wie wil dan nou anders wees as die res? Wanneer iemand ’n vuil grap vertel lag ek lekker saam en vertel dan ’n beter een. Mens hoor soms mense sê : “ As dit ’n Christen is, wil ek liewer nie een wees nie” Die hartseer deel is ons meet ons aan ander mense wat sondaars is soos ek en jy. Ek wonder as Jesus sou sê : “ As jy My kind wil wees sal jy weer moet dink ….” Nee, al verloën ons Hom en ons draai terug in berou, vou Hy ons toe in Sy Genade
Lukas 22:57 Maar hy het Hom verloën en gesê: Vrou, ek ken Hom nie.
Lukas 12 V 8 En Ek sê vir julle: Elkeen wat My sal bely voor die mense, hom sal die Seun van die mens ook bely voor die engele van God. 9 Maar hy wat My verloën voor die mense, sal verloën word voor die engele van God.
Onse Vader wat in die hemele is, mag ons elkeen vandag U Naam vereer deur ons lewens. Vergewe ons waar ons wetend of onwetend U verloën het en wees ons genadig. Ek bid vanmôre vir elkeen onder die letter B . Ek vra dat U vandag in hulle harte sal kyk daar waar niemand sien nie en dat U hulle uitroep na U sal hoor en verhoor. In Jesus se Naam Amen.
****Geseënde daggie vir elkeen
Lekkerste Malvapoeding 197,217 views
Maklike yskas tert. 68,011 views